《杨家嘴却寄舫斋承宣》
清代·包世臣

汉川雨彻宵，晨发苦泥澝。出郭行半日，路借双桨劲。

夹溪垂杨深，人语绿烟定。和风送飞帆，百里入天镜。

村远疑舟浮，烟岛递潜泳。古木灭原荑，虚云绝鸟径。

直疑水雾天，颇惬蛟龙性。怪非图记地，母乃苍生病。

腴麦十万亩，淫雨遭汜滢。岂惟陇亩失，庭卧鼋鼍靖。

去年虽有秋，获谷俱蝗剩。今作神君馆，人鱼地交竞。

淮灾两税缓，否则旧欠并。欠课输固当，饿莩不遑更。

大臣计盈绌，先在恤民命。怆我乐水怀，不觉涕横迸。

作者简介：包世臣（1775一1855），男，安徽泾县人。清代学者、书法家、书学理论家。包世臣乃北宋名臣包青天包拯二十九世孙。字慎伯，晚号倦翁、小倦游阁外史。嘉庆二十年举人，曾官江西新渝知县，被劾去官。包世臣学识渊博，喜兵家言，治经济学。对农政、货币以及文学等均有研究。包世臣的主要历史功绩在于通过书论《艺舟双楫》等鼓吹碑学，对清代中、后期书风的变革影响很大，至今为书界称颂。